Lo-Renz-O/malagasy-sentence huggingface dataset:
Tsy hoe ny gap anie no sarotiny, fa lalàm-panjakana no atahorany. Koa aza miteniteny foana fa olom-be. Bonake efa tsy misy hialany i etsiaro, fa samy mitazona azy daholo ianareo solotenam- panjakana. Ka izao no fanontaniako aminareo. Inona moa no iarovana ny ala sy andraràna ny zavatra ao anatin’ny parc voafaritra tsy azo alaina? Evonjy andraso fa homentsika ny tompon’andraikitra ny fanazavana. Randria misaotra manome fitenenana. Alohan’ny hamaliako izany fanontaniana izany, dia miangavy an’ny ray aman-dreny etitse sy io zafikeliny io handroso eto aloha. Mitsangana i etitse mivimbina ny tanan’ny zafy keliny miakatra eo aloha. Maka vilia misy sakafo avy ao ambadika ao randria dia apetrany eo alohan’i etitse sy ny zafiny. Randria azafady indrindra raha toa manao izao! Tsy hoe ianao tenda-kanina, sanatria! Fa misy zavatra tiako hohazavaina amin’ny olona. Koa izao àry no hataonareo hanonareo miaraka ny sakafo. Hano haingana, ka aza andrasana io zaza io fa tara isika! Samy manesika izy roa dia lany ny sakafo. Mikoso-maso amin’izay ny ankizy rehefa avy eo. Randria jereonareo maninona no tomany no sady mitana ny kibony ilay ankizy? Miala eo rangahy izy rehetra tsy voky! Noana! Randria manao ahoana no iafaran’ny olona mosary? Izy rehetra mijaly! Maty! Randria inona no nahavin’ny fijaliany? Izy rehetra tsy nosisan’ny dadabeny! Randria izany koa no hanjon’ny taranantsika rehefa tsy mahatsiaro tena isika mandrava ny ala sy ny harena voa-janahary nomeny ny zanak’olombelona. Inona ary no tokony ho nataon’i etitse mba tsy honampitany ny zafiny? Izy rehetra nosisany! Randria satria tsy mahay manisa isika ho an’ny taranantsika, dia ny fanjakan no manentana sy manazy izay tsy mahatsiaro tena, fa tsy gap. Ka mifarimbona manazava izany aminareo ny angap, wwf, gtz, sag sy ny sisa, sao tsy hisy harena voa-janahary ho tratran’ireo zanak’aman-jafintsika. Bonake tsy azo alaina intsony izany ireo mba tsy hahalany azy?
Mampiasa andalana lava izay ahitana vaninteny 19 ka hatramin’ny 21 i niry- solosoa ao amin’ny tononkalo fatotra amam-pondrana tononkalo izay anehoany ny zava-misy iainan’ny vahoaka malagasy ankehitriny. Avoitrany amin’izany ny fahasahiranana lavareny sy ny fahantrana tsy misy farany iainan’ny vahoaka madinika eto madagasikara. Tsy ahitan’ny mpitondra vahaolana anefa ireny, ary toa odiany tsy hita mihitsy aza. Mitady vahaolana hialana amin’izany ny vahoaka madinika, izay vahaolana indraindray tsy mahomby fa vao mainka aza mampidi-kizo sy miteraka olana vaovao ho azy indray. Toy izao ny ampahany tononkalo izay ahitana andalana lava izany i no na a ry , hoy i a na o , no ha ma ha na i za to o la na ?
Raha atao indray mitopy maso ny tononkalo nosoratany voarakitra ao amin’ny vondrona ambara, dia hita fa misy andininy miavaka tsara izy rehetra. Ireo andininy ireo indray dia ahitana andalana efatra avy. Ny antontana isa nataonay dia ahitana tarehimarika toy izao hita amin’ny fafana izao. Ao amin’ny tsanganana voalohany no ahitana ny isan’ny andininy ao anatin’ny tononkalo tononkalo ahitana andininy iray na roa na telo na valo ao amin’ny tsanganana faharoa no ahitana ny isan’ny andalana amin’ireo andininy misy amin’ny tononkalo ; ao amin’ny tsanganana fahatelo no ahitana ny fitambaran’ny isan’ny tononkalo manana andininy iray na roa na telo ka misy andalana efatra. Raha mamaky ny fafana izany dia toy izao ny isan’ny tononkalo misy andininy iray ahitana andalana efatra dia mahatratra dimy, ohatra amin’ny tanjozotra voalohany io ary dia toy izany hatrany.
Ny famantarana repérage ny asa atao ato kosa dia ny mamantatra ny foto-dresaka. Tao amin’ny fantin-kevitra, dia nodinihina fotsiny ny lahatsoratra na dia tsy manana hevitra mialoha momba izany aza. Fa amin’ity kosa, dia efa fantatra mialoha ny zavatra tiana hotadiavina. Tadiavina, araka izany, izay fampahalalana manokana momba ny foto-dresaka.
Mitovana amin’ny matoanteny ary ny mitovana amin’ny ny hasinteny amba- arahin’ny matoanteny mitanisa. Ity fomba fiasany farany ity no mifanahantsahana amin’ny fiasan’ny mpandrohy amin’ny malagasy. Asa fampitahana no nataonay; na dia tsapanay fa nisy loharano iray nipoiran’ny ny teny malagasy sy ny teny swahili, tsy dia ahitana taratra an’izany ny endrika sy ny fiasan’ny mpisolo tena. Azo inoana kosa fa endrika mifamaly amin’ny endriky ny mpanondro malagasy io maneho ny lavitra hita maso sy ny mpanondro swahili hiyo ity , maneho ny akaiky tondroina an’eritreritra, izay miforona avy amin’ny mpanondro ny akaiky huyu ity olona ity ; azo inoana ho mifamaly ihany koa ny mpanoritra malagasy ilay sy ny mpanondro swahili yule na ile io olona, zavatra maneho ny lavitra. Anisan’ny asa miandry ny fampitahana ny teny mpamaritra rehetra amin’ny malagasy sy amin’ny teny swahili hahalalana izay endrika iray fiaviana sy ny samy hafa fiaviana. Santionany amin’ny fifamalian’ny voanteny misy eo amin’ny teny roa tonta ny tsikaritra tato amin’ny asa. Azo antoka fa betsaka ireo fifamaliana mety mbola ho hita eo amin’ny teny malagasy sy ny teny swahili.
Nipaka taty madagasikara izany rivotra nitsoka izany, ka nahatonga ity vanim-potoana ity ho anisan ny vanim-potoana namirapiratan ny literatiora malagasy. Raha ny fanarahana fitsipika maty paika no nimasoan ireo mpanoratra tamin ny vanim-potoana teo aloha i jupiter ohatra, dia namoaka ny fandaharana ny poezia tao amin ny gazety ny basivava, lah 24, 19 janoary 1909, dia ady sy tolona ho fanafahana ny literatiora kosa no novoizina teto. Ady amin ny fitsipika hentitra no natao tamin izany. Nirona nankany amin ny tononkalo malala-drafitra ny ankamaroan ny mpanoratra.
Fomba filazan-javatra nampiasain’ny mpanoratra ny atao hoe literatiora amin’ny heviny ety dia zava-kanto vita amin’ny teny, ary ny style, ny fomba filazan-javatra no anisan’ny fitaovana enti-mamorona izany, zava-kanto vita amin’ny teny izany , araka ny famaritan’i siméon rajaona 1 ireo karazan-dahatsoratra nivoaka tamin’ity vanim-potoana ity no horesahina ato amin’ity fizarana farany ity. Voakasika amin’izany ireo voambolana fampiasan’ny mpanoratra matetika tamin’izany. Teo ihany koa ny fomba fanoratra nentin’ny mpanoratra nanehoana ny heviny tao anatin’izy ireny.
L’association qui combine des ressources pour fournir une prestation, qui doit équilibrer ses comptes, apparaît sur certains points comparables à une entreprise mais elle présente des traits spécifiques. Elle possède une dynamique interne spécifique marquée par l’apport des bénévoles et la place du projet associatif et elle évolue aussi dans un contexte particulier marqué par la place souvent prépondérante qu’y tiennent les pouvoirs publics, partenaires des actions, apporteurs des ressources, prescripteurs de règles. Les changements provenant de la puissance publique apparaissent souvent brutaux pour l’association et sont pour elle une source majeure de fragilité.
Rehefa asa fikarohana toy itony dia tsy maintsy atolotra ny toerana. Ilaina mantsy ny fahafantarana ny zava-misy ao amin’ny faritra anaovana fanadihadiana. Anisan’nyantony voalohany manosika ny mpikaroka hanao izany ny fahafantarana fa mifamatotra tokoa ireo singa samihafa mamaritra ilay faritra ka ilaina ny famaritana azy. Aseho amin’izany ny fampahafantarana tsotsotra ny faritr’i v7v; ny fampahafantarana amin’ny ankapobeny ny distrikan’i vohipeno; ny kaominin’i vohitrindry; indrindra fa ny tanànan’andranovolo atsinanana izay ifotoran’ny fanadihadiana sy ny momba ny mponinaao.
Ankoatra izay famerana ny fomba fandinika hifototra amin’ny lafiny endrika izay, dia lesoka eo amin’ny tsikera ara-drafitra koa ny fifintinan’ny zavatra dinihina. Fehezanteny no singa lehibe indrindra iompanan’ny fandinihana amin’io tsikera io1. Rehefa tena mifampiresaka anefa isika, dia fehezanteny maromaro no ampiasaina. Tsy ampifanesena fotsiny ireny fehezanteny ireny fa misy fitsipika arahina amin’ny fandaminana azy arakaraka ny zava-kendrena amin’ilay lahateny. Noho izany, tsy ampy hahaizan’ny mpianatra mamokatra lahateny mirindra ny fahaizana mandrafitra fehezanteny fotsiny. Mitaky fomba fijery vaovao ny fampitandaharana ny fehezanteny ho lasa vainga iray antsoina hoe lahateny. Vokatry izay tsy fahaizana mampifandray ny fehezanteny izay dia mazàna no mahazo ny fanamarihana hoe tsy mazava ny mpianatra, izany hoe, tsy fantatra ny hevitra tiany hambara. Ohatra iray maneho izany ity aroso manaraka eto ity. Izao no voasoratra tao amin’ny lahatsoratra noforonin’ny mpianatra iray mianatra sabotsy izy hevitra roa no azo andikana an’io fehezanteny io sabotsy ihany izy no mianatra na mianatra izy na dia ny sabotsy aza tsy nisy teny na fehezanteny nahafahana namaritra izay tiany holazaina tao amin’ilay lahatsoratra. Midika koa izany fa tsy voafehiny ny fepetra mamaritra ny fanehoana hevitra ao anaty lahateny, satria nijanona teo amin’ny fandrafetana fehezanteny ny fahalalana nomena azy. 0.1.3. Ny tsy fahafehezana ny fikirakirana lahateny
Tak 50, and 1 araka ny voalaza ao amin io ampahan-tononkalo io, ampitahain i lyra amin ny maraim-baovao feno hafaliana eo am-pifohazana ny fahatongavan i marotsiresy vatosoa teto an-tany. Entiny mandoko ny fahasambarany teo am- piterahana ireto lafin-javatra manaraka ireto ny ritsodritsoky ny valiha, ny anjomara mikarantsana, ny langoroany tsy miato mahatonga dihy sy totorebika izay samy nitondra fifaliana tsy manam-petra tao am-pony. Tsy izany ihany , fa toa tsy afaka ao am-po sy sain ny mpanoratra ny feon io zanany io. Hamafisiny ao amin ny fitia sora-damba izany raha kintana alin-kisa no tazana eo an-danitra hanotrona ny volana mandimby ny masoandro, eo ny iandrandraiko sy iandrasako maharitra amin ny kintan ny maraina dia ilay fitarikandro. An aliny ny feo reko hatramin izao, vao lavitra ny sasany dia fantaro avy hatrany, fa misy ankiray manjaka ao am-poko ao dia ny an i vatosoa ilay tokana eto an-tany a tak 53, and 1, and 4 araka izany, ampitahain i lyra amin ny fitiavany an-janany ny toetoetry ny kintana sy ny hevitra fonosiny. Voalaza eto fa an aliny maro ny kintana hitany eny an-danitra; misy iray miavaka anefa amin izy ireny dia ny fitarikandro anaran ilay kintana mialoha ny masondro. 81 tahaka ny fitarikandro i vatosoa maro ny feo henon i lyra, fa miavaka amin ireny ny feony. Mba hampaharitra kokoa ny fifaliana sy fahasambarana azo avy amin ny fananan-janaka, tsy mety mionona ny fon ny ray aman-dreny, fa mikatsaka sy mitady izay hahasoa azy hatrany. Izany no ndeha hojerena ao amin ny zana-pizarana manaraka.
Beaujard, ph. Princes et paysans les tanala de l’ikongo, in espace social du sud est de madagascar. Paris l’harmattan, 1983, p 421 les peuples tanala ont le droit de le savoir en existant la confiance et la transparence. 109 gaudebort p. Et molet l. Coutumes et textes tanala, in mémoires de l’institut scientifique de madagascar, série, c, tome ev-p, paris, 1957 la plupart de la population a soudainement été mis en pressé et pendant la journée de son aventure, elle découvre l’absurde de la société régie par la routine et par l’argent, en même temps qu’il entre en contact avec son âme. 110 jereo ny tata-kabaro, akora voaangona tak. X 111 manana feo avo
Ny lesona tantara. Ny fironana kosa dia avoitra avy amin’ny famakafakana ny fifandraisan’ireo singa rehetra ireo. Eo amin’ny fandinihana ny endrika ivelany dia tsara raha asongadina tanteraka ny filazan-javatra stylistique na fomba fanoratra, ny sary sy ny tontolo raketiny ny fahaiza-mifantina ny lahatsoratra, araka izany, no ahazoana mamoaka ny toetra rehetra mampiavaka ny literatiora tamin’ireo vanim-potoana tsirairay avy. Tombana fanontaniana mikasika ny famantarana ny sokajin-kevitra raketin’ny lahabolana na lahatsoratra ny foto-kevitra, ny renihevitra sy na lohatenin’ny fizarana, ny zana-kevitra. Famantarana ny vanim-potoana nivoahana lahatsoratra lahabolana arahina tohan-kevitra fanaporofoana na ny mifamadika amin’izany. Famaritana ny lafiny kanto ao amin’ny lahatsoratra na lahabolana.
Raha fintinina izay rehetra izay diaolona mendrika sy azon’ny fiaraha- monina tarafina, manana ny salan-taona sy lentam-pahaizana ampy hanefana ny andraikitra miandry azy ny mpanentana. Sady ilain’ny asa fanentanana vondron’olona ny mpanentana toy izany no manome lanja sahady koa ny hafatra ampitaina.
Mba tsahivo ange ? Hoy i noro somary nampitsimina. Nahafinaritra sy nanetsika ny fanahiko indrindra izay teny izay, ary saika nambaboanao ahy teo no eo. Nefa, tsy reko niverina intsony teo an- tsofiko hatramin’izao ! Nivanakam-pahagagana rabe. Lasa lavitra dia lavitra ny sainy nikaroka ny teny notondroina ho nambarany indray mandeha tsy niverina, nefa navesa-danja tamin’iroa malalany. Nihifikifika tsy hanoro ilay teny mihitsy moa i noro. Izy ihany no navelany hitanisa izay mba noheveriny. Ary ela vao takany, fa izay ilay angesongesom-panononana tany am-panombohany hay ve i noro ! Hoy rabe toran’ny hehy, sady namonjy namihina mafy ny sandriny.
Ny vanim-potoana niainan’ny mpanoratra no tiana hambara amin’izany. Hita taratra ao amin’ny asa soratra ny vanim-potoana niainan’ny mpanoratra. Azo ambara ho vavolombelon’ny vanim-potoana nolalovany ihany koa izy. Araka ny tenin’i angela ramangaharinoro, manao hoe ilaina ny mijery ny fotoana niaina’ny mpanoratra mba hahafantarana ny firehan-kevitra nivohitra tamin’izany. 83 araka ny fantatra dia efa tamin’ny 1999 no voasoratra ny onjam-pilafila, saingy tamin’ny 2001 no namoahana azy ho boky azon’ny rehetra vakina. Raha tamin’ny 1955 no teraka ny mpanoratra, dia 44 taona izy tamin’ny fotoana nanoratany ny tantara.
Azo tsoahana avy amin’ny antontanisa asehon’ny kisary fa tsy an-tsitrapo no iatrehan’ny maro amin’ireo mpianatra ny taranja. Maro an’isa indrindra mantsy ny mpianatra nirona tamin’ny valin-teny hoe matahotra ny ho bedy , izany hoe ny tahotra no antony iatrehany ny fampianarana. Manaraka izany, ny valin-teny hoe tsy misy atao dia mba mankaty an-tsekoly manala andro dia maneho fa fanalana hamohamo ihany ny fandehanan’ireo mpianatra mankany an-tsekoly miatrika ny taranja malagasy. Toraka izany koa ny hoe atrehina satria taranja aty an-tsekoly io , izay entin’ny mpianatra manambara fa tsy safidiny ny hiatrika ny taranja malagasy fa nofaritana hianarany fotsiny ka miatrika izany tsy fidiny izy. Koa heverina fa fototra iray tsy ahatongavana amin’ny fahazoana ireny fijerin’ny mpianatra momba ny taranja malagasy ireny. Rehefa tsy ao aminy mantsy ny fitiavana izany taranja izany dia tsy vonona ny sainy hifantoka amin’ny fianarana. Ankoatra izany, rehefa tsy vokatry ny fony ny hetsika izay ataony dia malaina ny sainy, ka tsy haharay ny vontoatim-pahalalana. Ireo antony nasehon’ny mpianatra ireo dia samy manasongadina fa voatery ankolaka na mivantana izy hiatrika ny taranja malagasy. Vokatr’ireny dia tsy miainga amin’ny fahalianana ny fiatrehany ilay taranja ka mahatonga azy halaina. Koa izany tsy fahazotoana izany no mitarika azy tsikelikely tsy hahazo ny zavatra ampianarina. Heverina fa na miatrika ny fampianarana aza ny mpianatra dia tsy voatery ho an-tsitrapo izany hetsika ataony izany. Ambaran’ny mpandinika mantsy fa eo amin’izay ataon’ny mpianatra dia izay safidy tsara aminy hatrany no ironan’ny sainy manoloana ireo safidy maro azony atao tardif, 1992 380 41. Ambara eto fa ny mpianatra dia manana ny antony marim-pototra hatrany amin’izay safidy asehony. Araka izany, raha ny sitrapony dia tsy niatrika ny taranja izy ; saingy noho ireo antony ireo, izany hoe ny tahotra ny ho bedy , ny fisian’ny taranja malagasy izay tsy maintsy atrehina ary mba ho fanalana andro dia tonga ihany izy miatrika izany taranja izany. Tsy tongatonga ho azy ao aminy anefa izany fijery izany fa misy tokoa ny antony. I lafortune sy i mongeau dia nanantitrantitra fa tsy azo heverina ny hisian’ny fitiavana ny fianarana raha tsy jerena manokana ny amin’ny fifandrohizana mampiray ireo mpisehatra voakasiky ny tontolon’ny fianarana lafortune et mongeau, 2002 3 42. Asehon’ireo mpikaroka ireo fa ny antony tsy mampisy ny fitiavan’ny mpianatra ny fianarana dia noho ny tsy fisian’ny fiombonan’ny mpianatra sy ireo tompon’andraikitra rehetra eo amin’ny fanabeazana. Andaniny, ny fahabangan’ny fifampiresahana teo amin’ny mpampianatra sy ny mpianatra no mety ho nahatonga izany.
Ny vokatry ny faharavam-pitiavana eo amin’ny taranaka mifandimby miteraka voka-dratsy maro ny fisarahan’ny olon-droa mifankatia, indrindra fa ny mpivady. Ireo taranany no mijinja ny hazo fijaliana voalohany amin’izany, raha toa ka efa niteraka izy ireo. Nampahafantatra ny voka-dratsin’izay faharavam-pitiavana izay eo amin’ny taranaka mifandimby ny mpanoratra ao amin’ilay tantara mitondra ny lohateny hoe ny renikeliko , ka dia anjaran’ny tsirairay ny mandinika sy mieritreritra manoloana ny toe-javatra toy itony. Hoy indrindra izy ao amin’ny fanombohan’ity tantara ity misy maharatsy ilay kely dia efa miteraka tokoa, satria inoana fa mbola tsy matotra na ny lahy na ny vavy fa entanin’ny fahamaizana fotsiny. Ary ireo zanany avy eo no mijaly. Vao efa-taona aho no nipetraka tamin’ny renikely, noho ireo antony nolazaiko teo aloha ireo. Nisaraka ireo nahitako masoandro. Tsy maharitra angamba ny fitiavana raha atao aloha loatra, na koa fihazana mbola tanora ka lany tsiro vetivety. Mampalahelo tokoa ny mieritreritra hoe tsy eo anilan’ny ray sy ny renin’ny tena izany. Nefa izany angamba no efa anjara. 48 misongadina eto ny hafatra tian’ny mpanoratra homena ireo tanora izay diso miroso aloha loatra eo amin’ny sehatry ny fitiavana, kanefa mbola tsy matotra akory. Ireo taranany no hijinja ny voka-dratsiny, satria mety hiharan’ny fanilikilihan’ny fiarahamonina. Toy izany indrindra mantsy ny manjo ity tovolahy kely, ato amin’ity tantara ity ny renikeliny no nitaiza azy sy nahalehibe azy. Soa aza fa tsy nanosi-bohotanana azy io renikeliny io. Mitombina araka izany ny filazana fa tsy tokony hanaotao foana ireo tanora fa tokony handanjalanja tsara ny tokony hatao sy ny tsy tokony hatao, mba hiadanan’ireo zanany rehefa rahatrizay ka manan- janaka izy. Fijaliana no nahazo an’i haimah ao amin’ny ratra lalina , satria ireo ray aman-dreniny no nanaotao foana, dia izy no nijinja ny vokany. Tsy vitan’ny hoe niharan’ny fanilikilihan’ireo fianakaviana izy, indrindra fa ny rahavavin-dreniny izay nitaiza azy, fa nisy fiantraikany ratsy teo amin’ny fiainam-pitiavany izany rehefa tonga taona teo amin’ny fitsirian’ny fitiavana izy. Rojo revon’ny fitiavana azy fotsiny ianao.
Andraikitry ny ratsam-batana sy ny taova 9 ohatra amin’ny fahan-jafy dia misy rafitra ity fomba ity, manana ihany koa ny anjara asany. Ankoatra izany, ampiasanay etoana koa ny fomba fijery antrôpôlôjia baikoin’ny hetsika na anthropologie dynamique. I georges balandier no nahita ity haitsikera ity, izay nampiharina indrindra tao amin’ny kaontinanta afrikana. Araka izany, io fomba fijery io dia mijoro amin’ny foto-kevitra hoe andaniny mihetsika hatrany ny fiarahamonina, ary ankilany, dia tsy mionona amin’ny teny sy fanambarana ôfisialy ny mpandinika fa tsy maintsy mitsikera ny hevitra ao ambadik’izay voalaza. Misy araka izany ny fahalalana ny tantaran’ilay fiaraha- monina, ny fomba fahan-jafy sy ny fiovana ao aminy.10 araka izany, misy roa ny fitrangan’ny hetsika na dynamique ny hetsika avy ety ivelan’ny fiaraha-monina izay mety mitondra ny fiovana, ohatra ny finoana kristianina sasantsasany izay tsy mankasitraka firy ny fanatanterahana ny fomba amam-panao, manasokajy azy ireny ho fanompoan- tsampy, ny fidiran’ny sarimihetsika isan-karazany tsy misy sivana manaraka izany, misy koa ny hetsika ao anatin’ny fiarahamonina, singanina amin’izany ny ankohonana ny olan’ny mpivady tsy mifanara-tsaina, ny faharavan’ny tokantrano, ny ankizy tsy mianatra, ny tsy fahampiana, ny ady lova eo anivon’ny fianakaviana. Izay rehetra voatanisa teo ambony izay dia manova ny fiainam-piarahamonina. 0.5. Ny fomba fiasa vao nanomboka nianatra teto amin’ny ens izahay dia efa nanolotra boky vakina ireo mpampianatra tsirairay avy. Nitombo hatrany izany talohan’ ny asa fikarohana, ary eo am-pandrafetana ny asa aza ny tenanay dia mbola mamaky boky hatrany. Tsy azo atao mantsy ny mitompo tena ho ampy fahalalana. Noho izany tsy maintsy mila ny famakiana ireo boky efa vitan’ireo mpandalina teo aloha momba ny zavatra rehetra tsara ho fantatra manodidina ny asa fikarohana izay atao. Izany no natao dia mba tsy hilazana fa ny mpikaroka vaovao no mahita ny hevitra rehetra. Natao koa izany mba hahalalana ny efa hitan’ ireo mpandinika teo aloha ary
Tolo-kevitra ho fanatsarana ny fampandrosoana ny fanabeazana raha ny fanadihadiana rehetra izay natao no fotorina, dia maro dia maro ireo antony azo ambara ho mampahomby na tsia ny fanabeazana. Eo ny vola izay tena ilaina amin’ny fampandehanana ny raharaha rehetra ao an-tsekoly. Nisongadina ihany koa ny maha zava-dehibe ny fiaraha-miasan’ireo olona rehetra voakasika; tsy vitan’izany fa tena mitana anjara toerana lehibe ny fahaiza-mitarika sy ny fahaiza-mitantana. Mifampiankina avokoa ireo rehetra ireo. Mialoha ny hanolorana tolo-kevitra ho an’ireo singa tsirairay dia ezahinay ny hanome famaritana amin’ny ankapobeny ny atao hoe fahaiza-mitarika sy ny fahaiza-mitantana izay azo lazaina fa fototra iorenan’ny fahombiazana rehetra. 3.3.1. Famaritana ny fahaiza- mitarika sy fahaiza-mitantana
Nimasoan i clarisse ratsifandrihamanana fatratra ny hahaolom- banona ny zanany. Tsy nitandro hasasarana izy tamin ny fanabeazana ny maha olona feno vatana, saina, fanahy azy ireo. Nozariny hamaky asa soratra malagasy sy vahiny ireo zanany. Tsy nitsitsy vola aman-karena izy tamin ny fividianana ny fitaovana enti-mianatra, ankoatra ny filàna an- davanandro sy ny fialam-boly niviadianany izay boky rehetra nilainay tamin ny fianarana izahay. Nomeny ireny boky sy diska mirakitra tantara klasika ireny, netiny nijery teatra matetika, ary nampirisihiny hanao lalao fanatanjahan-tena. 15
Tsy voatery ho olona maro no afaka manao ôsi-baiavy fa na dia olona irery aza dia afaka manatontosa ny ôsiky. Mety hevitra samy hafa mahatonga ny vehivavy hiôsiky. Mety misy ny fahatsiarovana ireo namana nilaozana no mampihira ny olona irery, noho ny eritreritra mandeha. Marihina eto fa mety faly na malahelo ny olona manao ôsiky. Mety ho fototry ny hafaliana ny fahazoana vady na zanaka na havana maneho fihetsika mahafatra-po. Mety ho fototry ny alahelo ny namana nilaozana, ny olon-tiana noeritreretina ho vady nefa tsy lasa vadin’ny tena, ny embona ny tanàna nialana na embona zavatra hafa. Mety ho antony mihirana na anaovan’ny vehivavy ny ôsiky ny fanatsapana ny vesatry ny fiainana. Matetika dia eny am-pakana anana, anamalao, anam-be, ravitoto na ravi-mahôgo, ravim-bomanga na a an-tsomoanga, eny an-tanimboly, no anatanterahan’ny vehivavy mandeha irery na miaraka vitsivitsy ny ôsi-baiavy. Ho fanalana sorisory sy ny alahelo no matetika anaovana ny ôsiky. Fankaherezan-tena no tsy maintsy atao eo anatrehan’ny fahasarotam-piainana, izay tsapan’ny ankamaroan’ny olona. Ohatra 24